Kári Kristján Kristjánsson og Viktor Gísli Hallgrímsson spurðu Matta Matt spjörunum úr . Olís hefur látið útbúa stórskemmtilegan spurningaleik á netinu í tengslum við þátttöku Íslands á Evrópumeistaramótinu í handbolta . Til að hita upp fyrir leikinn mættu tveir landsliðsmenn , þeir Kári Kristján Kristjánsson og nýliðinn Viktor Gísli Hallgrímsson á Olís-stöðina í Álfheimum og spurðu þar gesti og gangandi spjörunum úr . Eins og venjulega er stórmót í handbolta fastur liður í janúar en EM og HM skiptast á á tveggja ára fresti . Nú er komið að EM og Ísland er með , eins og jafnan áður . Kærkomin upplyfting í mesta skammdeginu þegar jólagleðin er ný runnin af okkur . Olís er eins og margir vita einn aðalstyrktaraðila íslensks handbolta enda úrvalsdeildin hér heima , Olísdeildin , kennd við félagið . Olís hefur nú látið útbúa spurningaleik á netinu í tengslum við þátttöku Íslands á EM þar sem þátttakendur geta spreytt sig á misþungum spurningum úr sögu íslenska karlalandsliðsins í handbolta . Það er til mikils að vinna því aðalvinningurinn er 100 þúsund Vildarpunktar Icelandair . Bylgjan mun einnig verða með í leiknum og spyrja daglegra spurninga í viku þar sem hægt er að vinna eldsneytisúttektir hjá Olís . Þjóðin hefur fylgst með strákunum okkar í gegnum súrt og sætt í áratugi og því eru margir sem þekkja vel sína handboltasögu . Því komust Kári og Viktor að á Olísstöðinni . Einn viðskiptavina þekkti m.a.s. afa Viktors . Enginn sló þó út tónlistarmanninn Matta Matt en síðasta svar hans kom nokkuð á óvart .